Cuneiform Tablet POAT 28 (L29 587)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PÚZUR-a-šur qí-bi₄-ma um-ma il₅-we-da-ku-ma ki-ma sí-kà-tù-ni-ma ù ḫa-ra-nu-um da-na-at-ni ḫu-ud-kà lá aṭ-ru-da-am ki-ma ḫa-ra-nu-um i-ší-ru-ma a-li-ku pá-ni-ú-tum iš-li-mu-ni-ni KÙ.BABBAR 1 ma-na lu ku-a-am lu i-a-am uš-ta-ṣa-ba-at-ma ḫu-ut-kà a-ṭa-ra-dam a ma-lá ta-áš-pu-ra-ni KÙ.BABBAR a-na a-lim{ki} šé-bi₄-il₅-ma ší-ma-am li-iš-ú-mu-nim a-dí ku-zi-im ša ta-áš-pu-ra-ni i-na tù-ur-ḫu-mì-it ku-zu-um wa-ša-áb ù té-er-tí a-ṣé-ri-šu i-ta-lá-ak um-ma a-na-ku-ma TÚG.ḪI.A ša PÚZUR-a-šùr 20 TÚG SIG₅ 31 TÚG ša qá-tim 3 ANŠE ṣa-lá-mì a-na ša ki-ma PÚZUR-a-šùr pì-qí-id a-na-ku mì-ma lá ṭá-ḫu-a-ku a-ma-kam šu-pu-ur-ma a-na ša ki-ma ku-wa-tí 20 TÚG SIG₅ 31 TÚG ša qá-tim ù 3 ANŠE ṣa-lá-mì a-na ša ki-ma ku-wa-tí li-ip-qí-id-ma ú šu-wa-tí a-ṣé-ri-a ṭù-ur-da-šu a-bi₄ a-ta ší-tí TÚG.ḪI ša da-na-a-šùr ša-dí-šu-ma a qá-tí-a li-bi₄-ší-ú